text: व्याध मूलत: संस्कृत भाषा का शब्द है जिसका हिन्दी भाषा में अर्थ होता है शिकारी। वैसे कालिका प्रसाद के "वृहत् हिन्दी कोश" में इसका अर्थ शिकार द्वारा जीविका चलाने वाली एक संकर जाति बताया गया है जिसे आमतौर पर बहेलिया कहा जाता है। इस शब्द का एक और लाक्षणिक अर्थ नीच या कमीना आदमी भी है। राष्ट्रकवि रामधारी सिंह 'दिनकर' की "समर शेष है" नामक कविता की ये पंक्तियाँ व्याध को काफी कुछ परिभाषित करती हैं- ""समर शेष है, नहीं पाप का भागी केवल व्याध", "जो तटस्थ हैं, समय लिखेगा उनका भी अपराध।""